Ингуш дәүләт университеты

Ингуш дәүләт университеты (рус. Ингушский государственный университет (ИнгГУ), ингуш. Гlалгlай паччахьалкхен университет) — Ингушетия Республикасының башкаласы Магаста урнашкан югары уку йорты. 1994 елда нигезләнгән. Россия Федерациясендә иң яшь университетларның берсе. Тарих 1994 елның 23 апрелендә РФ Хөкүмәтенең 389нче санлы карары нигезендә Ингуш дәүләт университеты төзелә. Гамәлгә куючысы — Россия Федерациясенең югары белем буенча дәүләт комитеты (хәзер РФ фән һәм югары белем министрлыгы карамагында). 1994 елның сентябрендә университет эшен башлап җибәрә һәм Орджоникидзевская станицасында урнашкан элекке Ставрополь очучылар әзерләү училищесы бинасында урнаша. 2012 елның 29 декабрендә университет спорт комплексы территориясендә йөзү бассейны ачыла. Университетта 508 укытучы эшли, шулар эчендә 53 профессор — фән докторы һәм 275 доцент — фән кандидаты, 26 укытучының «Россия Федерациясенең югары һөнәри белем бирү почетлы хезмәткәре» мактаулы исеме бар. Югары уку йортында 22 юнәлеш буенча белгечлек алырга, 17 юнәлеш буенча бакалавриатта, 9 юнәлеш буенча магистрлыкка, 10 белгечлек буенча аспирантурада, 12 белгечлек буенча интернатурада һәм 8 юнәлеш буенча ординатурада белем алу мөмкинлеге бар. Студентларның гомуми саны 10 меңнән артып китә. Факультетлар һәм кафедралар Структура Ингуш дәүләт университеты комплексына керә: 8 уку корпусы: 106 аудитория; 31 лаборатория; 27 лекция залы; 17 компьютер классы; махсус мәгълүмат-белем бирү ресурсларына тоташтырылган лингафон-дидактика классы. 4 уку залы булган китапханә; Россия һәм дөньяның әйдәүче каталогларына чыга алучы электрон китапханә; спорт залы; берсе ясалма үлән белән капланган 3 стадион; йөзү бассейны; фатир тибындагы тулай торак. Сылтамалар 100 НАЦИЙ. ИнгГУ: 15 лет поиска и развития Ингушский государственный университет 2021 елның 20 гыйнвар көнендә архивланган Наука в жизни общества ингушей Искәрмәләр